

**2023-2024 оқу жылына арналған**

**«Музыка» ұйымдастырылған іс-әрекеттің**

**перспективалық жоспары**

**Білім беру ұйымы:** «Бөбек -2011 » балабақшасы

**Топ:** «Сұңқар» мектепалды топ

**Балалардың жасы:** 5 жас

**Жоспардың құрылу кезеңі:** 2023-2024 жылдың қыркүйек - мамыр айлары

|  |  |
| --- | --- |
| **айы** | **ұйымдастырылған іс-әрекеттің міндеті** |
| **қыркүйек** | **Музыка тындау:**  Балаларды шығармалардың эмоционалды мазмұнын, олардың сипатын, көңіл-күйін, динамикалық ерекшеліктерін ажырата білуге үйрету. **Ән айту:** Дауысы мен есту қабілеттерін дамытуға арналған жаттығуларда қиын емес әуендерді 2–3 жақын үндестікте дауысын дәл келтіріп орындауға үйрету, септима мен терция дыбыстарын ажырату, қолымен бағытын (жоғары-төмен) көрсете отырып, әуеннің жоғарғы-төменгі қозғалысын ажырату.**Музыкалық-ырғақтық қимылдар**: Музыка сипатын анық ырғақты жүріспен, музыканың ширақ сипатын жеңіл, ырғақты жүгіріспен беру жаттығуларын орындау.**Билер:** Әуеннің би сипатын сезіну, би қимылдарының элементтерін орындау, халық биін үйрену арқылы көркем мұраның кейбір элементтерімен таныстыру. **Музыкалық аспаптарында ойнау:** Ересектердің орындауындағы музыкалық пьесаларды тыңдау, жоғарғы регистр, аспаптың дыбысталу тембрін ажырату. |
| **қазан** | **Музыка тындау:** Музыкалық шығармаға өзінің қатынасын білдіру, оның мазмұны мен сипаты туралы пікірін айту.**Ән айту:** Әннің сипатын қабылдау, дауысын дұрыс келтіріп орындау, ырғақтық бейнесі мен динамикасын дәл беру, әннің кіріспесін, басын, қайырмасын ажырату.**Музыкалық-ырғақтық қимылдар**: Музыканың және оның бөліктерінің сипатындағы өзгерістерге сәйкес қимылдарды өзгерте отырып, жаттығуларды орындауға үйрету: марш сипатын анық ырғақты жүрумен; музыканың қимыл сипатын – жеңіл және ырғақпен жүгіру, жүрелеп отыру арқылы бере білу.**Ойындар, хороводтар:** Музыка сипатына сәйкес ойын әрекеттерін орындау: қол ұстасып шеңберде айтылатын әндермен шеңберді айналып жүру, музыкалық тіркестерге сәйкес қозғалыстарды өзгерту, жылдамдық пен ептілікті білдіру.**Музыкалық аспаптарында ойнау:** Балалар музыкалық аспаптарында қарапайым, таныс әуендерді жеке және шағын топпен орындауға үйрету. |
| **қараша** | **Музыка тындау:** Қазақ халық аспаптары: домбыра мен қобыз үнінің тембрлік ерекшеліктерімен, «күй» жанрымен, күйші-композиторлар: Құрманғазы, Қорқыт, Тәттімбет, Дина Нұрпейісова, Дәулеткерей Шығайұлы, Ықылас Дүкенұлы шығармаларымен таныстыру. **Ән айту:** Мерекелік әннің шаттық көңілін көңілді жеткізіп, жеңіл, ширақ дауыспен шумақтардың соңын жұмсартып айту.**Музыкалық-ырғақтық қимылдар**: Қосалқы және ауыспалы қадам жасауды, әр түрлі бағытта жүгіруді және секіруді меңгеру.**Ойындар, хороводтар:** Музыка сипатына сәйкес ойын әрекеттерін орындау: қол ұстасып шеңберде айтылатын әндермен шеңберді айналып жүру, музыкалық тіркестерге сәйкес қозғалыстарды өзгерту, жылдамдық пен ептілікті білдіру, пьесаның аяқталуын белгілеу, ұлттық ойындардың көңілді сипатын бере білу, дауыстардың биіктіктерін ажыратып, үлкен шеңберден кіші шеңберге қайта тұру.**Музыкалық аспаптарында ойнау:** Әуеннің ырғақтық бейнесін ұрмалы аспаптарда жеке және барлық топпен ойнау. |
| **желтоқсан** | **Музыка тындау:** Музыканың сипатын бейненің мазмұнымен, оның көңіл-күйімен байланыстыра білуді қалыптастыру.Қазақтың ұлттық аспабының дыбысталуымен таныстыру. **Ән айту:** Әртүрлі сипаттағы әндерді өз бетінше және шығармашылықпен орындауға баулу. **Музыкалық-ырғақтық қимылдар**: Қазақстан халықтарының халық билерінің элементтерімен таныстыру. Қозғалыс бағытын музыкалық фразаларға сәйкес өзгерту. **Ойындар, хороводтар:** Заттармен қимылдар жасай білу, сюжетті ойындарды сахналау.**Би шығармашылығы:** Таныс би қимылдарын қолдана отырып, ойдан би шығару іскерліктерін дамыту, мәтінге сәйкес әнді жеке сахналау мен шығармашылық тапсырмаларды орындауға баулу.**Музыкалық аспаптарында ойнау:** Қазақтың ұлттық ұрмалы аспаптарында ойнауға үйрету. |
| **қантар** | **Музыка тыңдау:** Өмірдің кейбір құбылыстарын бейнелеу тәсілі ретінде әлемдік және қазақ музыка өнерінің шығармаларымен таныстыру. Музыкалық мәнерлілік құралдары мен сипатын егжей-тегжейлі ажырату қабілетін дамыту.**Ән айту:** Ән айту дағдыларын қалыптастыру, бірінші октаваның «ре», екінші октаваның «до» диапазонда жеңіл дауыспен ән айту.Бір дыбыстан құрылған әуеннің бөліктерін дәл ырғағымен дербес орындау.**Музыкалық-ырғақтық қимылдар:** Музыканың ширақ сипатын жеңіл, ырғақты жүгіріспен беру, тізені көтеріп жүгіруді орындау, ұлттық билердің элементтерін орындау, музыка сипатын би қимылдарында беру.**Билер:** Музыкаға сәйкес қозғалыс бағытын жеңіл, еркін және нақты ауыстыра отырып орындау, би бейнелерін беру, бейнелік би қозғалыстарын қолдана отырып, әндерді сахналау.**Музыкалық аспаптарында ойнау:** Ересектердің орындауында халық әуендерін тыңдау, олардың сипаты мен қарқынын белгілеу. |
| **ақпан** | **Музыка тыңдау:** Музыкалық шығармалардың жанрларын ажыратуға (ән, күй, марш, би) үйрету.Домбыраның дыбысталуы бейнеленген пьесаларды әсерлі реңкі мен музыкалық мәнерлілік құралдарын белгілей отырып тыңдау.**Ән айту:** Ән айтар алдында, музыкалық фразалар арасында тыныс алу, әннің сөздерін анық айту, орташа, қатты және ақырын дауыспен ән айту.Қолымен бағытын көрсете отырып, әуеннің жоғарғы-төменгі қозғалысын ажырату.**Ойындар, хороводтар:** Түрлі сипаттағы музыкамен байланысты музыкалық-ойын бейнелерін: байсалды, баяу және көңілді, шаттанған, би күйін мәнерлі жеткізу.**Музыкалық аспаптарында ойнау:** Жеңіл әуендерді ансамбльмен балаларға арналған музыкалық аспаптарда фортепианоның сүйемелдеуімен, уақытында қосылып айту, ырғақтық бейнесін анық бере отырып ойнау, әуенді ойынмен бірге сүйемелдеу. |
| **наурыз** | **Музыка тыңдау:** Қазақ халық аспаптары: домбыра мен қобыз үнінің тембрлік ерекшеліктерімен, «күй» жанрымен, күйші-композиторлар: Құрманғазының, Қорқыттың, Тәттімбеттің, Дина Нұрпейісованың, Дәулеткерей Шығайұлының, Ықылас Дүкенұлының шығармаларымен таныстыру.**Ән айту:** Музыкалық сүйемелдеумен және сүйемелдеусіз жеке ән айту дағдыларын дамыту.**Ойындар, хороводтар:** Музыкаға сәйкес заттармен қозғалу, саптағы орнын өзгерте отырып, кеңістікте еркін бағдарлау: екі шеңбер, үлкен шеңберге тұру.**Билер:** Музыкаға сәйкес қозғалыс бағытын жеңіл, еркін және нақты ауыстыра отырып орындау, би бейнелерін беру, бейнелік би қозғалыстарын қолдана отырып, әндерді сахналау.**Музыкалық аспаптарында ойнау:** Музыкалық (дауылпаз, асатаяқ, сазсырнай, тұяқтас, қоңырау, сыбызғы, домбыра, металлофон, ксилофон, бубен, барабан, маракас, румба) және шулы аспаптарда ойнау тәсілдерімен таныстыру. |
| **сәуір** | **Музыка тыңдау:** Шығармалардың жеке фрагменттері бойынша (кіріспе, қорытынды, музыкалық фразалар) әуендерді тану арқылы музыканы есте сақтауды жетілдіру.Лирикалық, вальс ырғағындағы баяу әуендерді қабылдау, әннің немесе шығарманың сипатына сәйкес би қимылдарын орындай білу, әннің қарқынының өзгеруін байқау, шығармаларды сипаттай білу. **Ән айту:** Әртүрлі сипаттағы әндерді өз бетінше және шығармашылықпен орындауға баулу.Сезіммен, ырғаққа сәйкес, ырғақтық бейнесін сақтай отырып, сөздерді анық және фразалар арасында дұрыс дем алып, музыкалық кіріспеден соң бірден бастап айту.**Музыкалық-ырғақтық қимылдар:** Музыканың ширақ сипатын жеңіл, ырғақты жүгіріспен беру, тізені көтеріп жүгіруді орындау, ұлттық билердің элементтерін орындау, музыка сипатын би қимылдарында беру.**Ойындар, хороводтар:** Сюжетті ойындарды сахналауға үйрету.**Би шығармашылығы:** Таныс би қимылдарын қолдана отырып, музыканың сипатына сәйкес ойдан би қимылдарын шығару, мәтінге сәйкес әнді сахналау; шығармашылық тапсырмаларды орындауға ынталандыру. **Музыкалық аспаптарында ойнау:** Жеңіл әуендерді ансамбльмен балаларға арналған музыкалық аспаптарда фортепианоның сүйемелдеуімен, уақытында қосылып айту, ырғақтық бейнесін анық бере отырып ойнау, әуенді ойынмен бірге сүйемелдеу. |
| **мамыр** | **Музыка тыңдау:** Қазақ халқының әндері мен би әуендерінің үздік үлгілерін тыңдауға баулу.**Ән айту:** Әнді музыкалық талғаммен орындауға жаттықтыру.Динамикалық ерекшелікті көрсете отырып, эмоционалды түрде ән айту, тынысты дұрыс алу.**Музыкалық-ырғақтық қимылдар:** Ұлттық билердің элементтерін орындау, музыка сипатын би қимылдарында беру.**Ойындар, хороводтар:** Түрлі сипаттағы музыкамен байланысты музыкалық-ойын бейнелерін: байсалды, баяу және көңілді, шаттанған, би күйін мәнерлі жеткізу. Музыкаға сәйкес заттармен қозғалу, саптағы орнын өзгерте отырып, кеңістікте еркін бағдарлау: екі шеңбер, үлкен шеңберге тұру.**Музыкалық аспаптарында ойнау:** Аспаптардың аттарын білу, олардың тембрін тану. Қарапайым әуендерді ырғақпен ойнау, ойынды әнмен сүйемелдеу. |